Oqto‘bedagi Lenin haykali. Oqtoʻbedagi Lenin haykali () — Qozogʻistonning Oqtoʻbe shahrida joylashgan yodgorlik. Yodgorlik mualliflari: haykaltarosh N. A. Sherbakov va meʼmor S. P. Hadjibaronov. Yodgorlikning koʻp sonli shahar aholisi ishtirokida tantanali ochilishi 1983-yil 22-aprelda boʻlib oʻtdi. Dastlab, Lenin haykali Sovetlar uyi (hozirgi Oqtoʻbe viloyati hokimligi) binosi oldidagi maydonda, xuddi shu nomdagi prospektda (zamonaviy Abilkayirxon shoh koʻchasi) joylashgan edi. Lenin haykali oʻrnatilgandan soʻng, 1970-yilda Sovetlar uyi roʻparasida fuqarolar va Ulugʻ Vatan urushlari yillarida Vatan uchun janglarda qurbon boʻlgan oqtoʻbeliklar sharafiga oʻrnatilgan Shon-shuhrat obeliski Aliya Moldagulova shoh koʻchasiga koʻchirildi. 1997-yilda Lenin haykali Gaziza Jubanova nomidagi Oqtoʻbe viloyat filarmoniyasi (sobiq Kimyogarlar madaniyat uyi) binosi orqaidagi yana bir sovet davlat arbobi Mixail Frunze haykali ham koʻchirilgan xiyobonga koʻchirildi. 2018-yil may oyida Lenin va Frunze yodgorliklari (shuningdek, Sovet davridagi boshqa yodgorliklar) demontaj qilindi. Shahar arxitektura va shaharsozlik boshqarmasi boshligʻining soʻzlariga koʻra, demontaj qilingan obidalar kelajakda „Nur Gasir“ masjidi va Nikoh saroyi (ZAGS) orqasidagi bogʻdan joy oladilar. Biroq, bu hodisaning aniq vaqti, sanasi va ularning joylashuvi hozircha nomaʼlum. Lenin haykali oʻrnatilgan joyda 2018-yilda ocharchilik va qatagʻon qurbonlari xotirasiga yodgorlik oʻrnatildi.